
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Najvyšší správny súd SR 1Sžk/3/2020 4016200799 13. 07. 2021 JUDr. Marián Trenčan ECLI:SK:NSSR:2021:4016200799.2
Uznesenie Najvyšší súd Slovenskej republiky v senáte zloženom z predsedu JUDr. Mariána Trenčana a členov senátu JUDr. Jany Hatalovej, PhD. a JUDr. Igora Belka, v právnej veci žalobcu: CTP SLOVAKIA s. r. o., Laurinská 18, Bratislava, IČO : 48 292 982, zastúpený : Mgr. Martin Ostrihoň, usadený euroadvokát, SNP 1202/12, Dolný Kubín, proti žalovanému (v konaní sťažovateľ): Ministerstvo dopravy a výstavby Slovenskej republiky, Námestie slobody 6, Bratislava, za účasti : MH Invest, s. r. o., Mlynské Nivy 44/A, Bratislava, IČO : 36 724 530, zastúpený: JUDr. Allan Böhm, advokátska kancelária Böhm & Partners, Jesenského 2, Bratislava, o kasačnej sťažnosti žalovaného proti rozsudku Krajského súdu v Nitre č. k. 15S/33/2016-363 zo dňa 16. apríla 2019, v konaní o preskúmanie zákonnosti rozhodnutia žalovaného č. 18326/2016/D624-SV/41832/To zo dňa 28.6.2016, jednomyseľne takto rozhodol: Najvyšší súd Slovenskej republiky opravuje rozsudok Najvyššieho súdu Slovenskej republiky sp. zn. 1Sžk/3/2020 zo dňa 27. apríla 2021 (ECLI:SK:NSSR:2021:4016200799.1) tak, že spisová značka v druhom riadku v pravom hornom rohu na prvej strane písomného vyhotovenia rozsudku znie správne:: „1Sžk/3/2020“. Ostatné časti rozsudku zostávajú nedotknuté. odôvodnenie: 1. Najvyšší súd Slovenskej republiky rozsudkom sp. zn. 1Sžk/3/2020 z 27.04.2021 (ECLI:SK:NSSR:2021:4016200799.1) zrušil rozsudok Krajského súdu v Nitre č. k. 15S/33/2016-363 zo dňa 16. apríla 2019 a vec mu vrátil na ďalšie konanie. 2. Po vrátení spisu krajskému súdu tento opäť zaslal spis kasačnému súdu s upozornením na potrebu vydať opravné uznesenie, pretože na rozhodnutí kasačného súdu je nesprávne uvedená spisová značka (1Sžk/30/2020). Podľa § 143 Správneho súdneho poriadku (ďalej len „S.s.p.“) správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1. Podľa § 452 ods. 1 S.s.p. na konanie na kasačnom súde sa primerane použijú ustanovenia druhej časti tohto zákona, ak tento zákon neustanovuje inak. 3. Kasačný súd preskúmal písomné vyhotovenie svojho rozsudku a zistil, že došlo k chybe v písaní, keď v pravom hornom rohu prvej strany rozsudku bolo uvedené „1Sžk/30/2020“, namiesto skutočnej spisovej značky konania, teda „1Sžk/3/2020“. 4. Na odstránenie tohto nedostatku bolo potrebné vydať toto opravné uznesenie.
Poučenie: Proti tomuto uzneseniu n i e j e prípustný opravný prostriedok.

